CELEX: 62006TN0076
Language: sk
Date: 2006-02-24 00:00:00
Title: Vec T-76/06: Žaloba podaná  24. februára 2006  – Plásticos Españoles (Aspla)/Komisia

6.5.2006   
            
            
               SK
            
            
               Úradný vestník Európskej únie
            
            
               C 108/24
            
         Žaloba podaná 24. februára 2006 – Plásticos Españoles (Aspla)/Komisia
   (Vec T-76/06)
   (2006/C 108/45)
   Jazyk konania: španielčina
   Účastníci konania
   
      Žalobca: Plásticos Españoles S.A. (Aspla) (Torrelavega, Španielsko) (v zastúpení: E. Garayar a A. García Castillo, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               rozhodnúť o prípustnosti tejto žaloby o neplatnosť,
            
         
               —
            
            
               zrušiť rozhodnutie K(2005) 4634, konečné znenie, z 30. novembra 2005 vo veci KOMP/F/38.354 – priemyselné vrecia, subsidiárne, podstatne znížiť sumu pokuty uloženej spoločnosti Plásticos Españoles S.A.,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Predmetom žaloby je zrušenie rozhodnutia Komisie K(2005) 4634, konečné znenie, z 30. novembra 2005 vo veci KOMP/F/38.354 – priemyselné vrecia. V napadnutom rozhodnutí Komisia vyslovila, že žalobca, spolu s ďalšími podnikmi, porušil článok 81 ES tým, že sa v období od 1991 do 2002 zúčastnil dohôd a dohodnutých postupov v sektore plastových priemyselných vriec v Nemecku, Belgicku, Holandsku, Luxembursku, Španielsku a Francúzsku. Pre tieto porušenia uložila Komisia žalobcovi, zodpovedného solidárne so spoločnosťou Armando Álvarez, S.A., pokutu.
   Na podporu svojich návrhov žalobca uvádza nasledovné tvrdenia:
   
               —
            
            
               nesprávne posúdenie skutkového stavu Komisiou, pokiaľ ide o dosah konania žalobcu, význam dotknutých tovarových a geografických trhov, ako aj trhové podiely použité ako základ pre výpočet sankcií,
            
         
               —
            
            
               porušenie článku 81 ods. 1 ES a zásady právnej istoty tým, že porušenie sa nesprávne klasifikovalo ako „jediné a pretrvávajúce“, a tým, že zodpovednosť pripadajúca na postihnuté podniky bola určená nesprávne,
            
         
               —
            
            
               subsidiárne, porušenie článku 81 ods. 1 ES a zásad právnej istoty a rovnosti zaobchádzania tým, že porušenie sa nesprávne klasifikovalo ako „jediné a pretrvávajúce“ voči žalobcovi, tým, že jeho individuálna zodpovednosť bola určená nesprávne, a tým, že došlo k diskriminácii v porovnaní so spoločnosťou Stempher B.V., ktorá sa podľa Komisie takisto zúčastnila predmetného porušenia,
            
         
               —
            
            
               porušenie článku 15 ods. 2 nariadenia č. 17/1962 (1) a usmernení o výpočte sumy pokuty z dôvodu zjavnej chyby pri výpočte pokuty uloženej žalobcovi a zjavného porušenia zásad rovnosti zaobchádzania a proporcionality pri určení jej výšky.
            
         
      (1)  Nariadenie Rady (EHS) č. 17. Prvé nariadenie implementujúce články 85 a 86 zmluvy (Ú. v. ES 1962, s. 204; Mim. vyd. 08/001, s. 3).